*PROJEKTAS*

PATVIRTINTA

Lietuvos Respublikos finansų ministro

2017 m. d. įsakymu Nr.

|  |
| --- |
| **2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 12 PRIORITETO** **„TECHNINĖ PARAMA, SKIRTA INFORMUOTI APIE VEIKSMŲ PROGRAMĄ IR JAI VERTINTI“**  **12.0.1-CPVA-K-204 PRIEMONĖS „KOMUNIKACIJA APIE ES INVESTICIJAS“ PROJEKTŲ FINANSAVIMO SĄLYGŲ APRAŠAS** |

# I SKYRIUS

# BENDROSIOS NUOSTATOS

1. 2014–2020 metų Europos Sąjungos fondų investicijų veiksmų programos 12 prioriteto „Techninė parama, skirta informuoti apie veiksmų programą ir jai vertinti“ 12.0.1-CPVA-K-204 priemonės „Komunikacija apie ES investicijas“ projektų finansavimo sąlygų aprašas (toliau – Aprašas) nustato reikalavimus, kuriais turi vadovautis pareiškėjai, rengdami ir teikdami paraiškas finansuoti iš Europos Sąjungos (toliau – ES) struktūrinių fondų lėšų bendrai finansuojamus projektus (toliau – paraiška) pagal 2014–2020 metų Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. įgyvendinimo sprendimu, kuriuo patvirtinami tam tikri „2014–2020 metų Europos Sąjungos fondų investicijų veiksmų programos“ elementai, kad, siekiant investicijų į ekonomikos augimą ir darbo vietų kūrimą tikslo, iš Europos regioninės plėtros fondo, Sanglaudos fondo, Europos socialinio fondo ir specialaus asignavimo Jaunimo užimtumo iniciatyvai būtų teikiama parama Lietuvai (apie nurodytą sprendimą Europos Komisija pranešė dokumentu Nr. C(2014)6397) (toliau – Veiksmų programa), 12 prioriteto „Techninė parama, skirta informuoti apie veiksmų programą ir jai vertinti“ 12.0.1-CPVA-K-204 priemonės „Komunikacija apie ES investicijas“ (toliau – Priemonė) finansuojamas veiklas, iš ES struktūrinių fondų lėšų bendrai finansuojamų projektų (toliau – projektai) vykdytojai, įgyvendindami pagal Aprašą finansuojamus projektus, taip pat institucijos, atliekančios paraiškų vertinimą, atranką ir projektų įgyvendinimo priežiūrą.
2. Aprašo nuostatos susijusios su:

2.1. Lietuvos Respublikos Vyriausybės 2014 m. birželio 4 d. nutarimu Nr. 528 „Dėl atsakomybės ir funkcijų paskirstymo tarp institucijų, įgyvendinant 2014–2020 metų Europos Sąjungos fondų investicijų veiksmų programą“;

2.2. 2014–2020 metų Europos Sąjungos fondų investicijų veiksmų programos administravimo taisyklėmis, patvirtintomis Lietuvos Respublikos Vyriausybės 2014 m. spalio 3 d. nutarimu Nr. 1090 „Dėl 2014–2020 metų Europos Sąjungos fondų investicijų veiksmų programos administravimo taisyklių patvirtinimo“;

2.3. 2014–2020 metų Europos Sąjungos fondų investicijų veiksmų programos prioriteto įgyvendinimo priemonių įgyvendinimo planu, patvirtintu Lietuvos Respublikos finansų ministro 2014 m. lapkričio 21 d. įsakymu Nr. 1K-383 „Dėl 2014–2020 metų Europos Sąjungos fondų investicijų veiksmų programos techninės paramos prioritetų įgyvendinimo priemonių įgyvendinimo plano ir Lietuvos Respublikos finansų ministerijos administruojamų 2014–2020 metų Europos Sąjungos fondų investicijų veiksmų programos techninės paramos prioritetų įgyvendinimo priemonių nacionalinių stebėsenos rodiklių skaičiavimo aprašo patvirtinimo“ (toliau – Priemonių įgyvendinimo planas);

2.4. Projektų administravimo ir finansavimo taisyklėmis, patvirtintomis Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (toliau – Projektų taisyklės);

2.5. 2014–2020 m. ES fondų investicijų komunikacijos strategija, patvirtinta 2014–2020 metų Europos Sąjungos fondų investicijų veiksmų programos stebėsenos komiteto 2014 m. gruodžio 11 d. posėdžio nutarimu Nr. 44P-2.1 (2) (toliau – Komunikacijos strategija);

2.6. Techninės paramos administravimo taisyklėmis, patvirtintomis Lietuvos Respublikos finansų ministro 2014 m. spalio 28 d. įsakymu Nr. 1K-337 „Dėl Techninės paramos administravimo taisyklių patvirtinimo“;

2.7. Rekomendacijomis dėl projektų išlaidų atitikties Europos Sąjungos struktūrinių fondų reikalavimams, patvirtintomis Žmogiškųjų išteklių plėtros veiksmų programos, Ekonomikos augimo veiksmų programos, Sanglaudos skatinimo veiksmų programos ir 2014–2020 metų Europos Sąjungos fondų investicijų veiksmų programos valdymo komitetų 2014 m. liepos 4 d. protokolu Nr. 34 (su vėlesniais pakeitimais), kurios paskelbtos ES struktūrinių fondų svetainėje [www.esinvesticijos.lt](http://www.esinvesticijos.lt) (toliau – Rekomendacijos dėl projektų išlaidų atitikties ES struktūrinių fondų reikalavimams).

1. Už Priemonės įgyvendinimą atsakingos Lietuvos Respublikos finansų ministerija (toliau – Ministerija) ir įgyvendinančioji institucija – viešoji įstaiga Centrinė projektų valdymo agentūra (toliau – įgyvendinančioji institucija).
2. Pagal Priemonę teikiamo finansavimo forma – negrąžinamoji subsidija.
3. Projektų atranka pagal Priemonę bus atliekama projektų konkurso vieno etapo būdu.
4. Pagal Aprašą projektams įgyvendinti numatoma skirti iki 1 118 754 eurų (vieno milijono vieno šimto aštuoniolikos tūkstančių septynių šimtų penkiasdešimt keturių eurų), iš kurių iki 1 000 989 eurų (vieno milijono devynių šimtų aštuoniasdešimt devynių eurų) – ES struktūrinių fondų (Europos socialinio fondo) lėšos,iki 117 765 eurų (vieno šimto septyniolikos tūkstančių septynių šimtų šešiasdešimt penkių eurų)  – Lietuvos Respublikos valstybės biudžeto lėšos.
5. Pagal Aprašą numatoma skelbti 2 kvietimus teikti paraiškas: pagal pirmąjį kvietimą teikti paraiškas numatoma skirti iki 600 000 eurų (šešių šimtų tūkstančių eurų) Europos socialinio fondo ir Lietuvos Respublikos valstybės biudžeto lėšų, pagal antrąjį – iki 518 754 eurų (penkių šimtų aštuoniolikos tūkstančių septynių šimtų penkiasdešimt keturių eurų). Priimdama sprendimą dėl projektų finansavimo, Ministerija turi teisę Aprašo 6 punkte nurodytas sumas padidinti, neviršydama Priemonių įgyvendinimo plane nurodytos Priemonei skirtos lėšų sumos ir nepažeisdama teisėtų pareiškėjų lūkesčių. Jeigu paskelbto pirmojo kvietimo metu pagal priimtus sprendimus dėl projektų finansavimo ir pateiktas paraiškas paskirstyta suma yra mažesnė negu kvietimui skirta lėšų suma, nepanaudota lėšų suma skiriama antrajam kvietimui.
6. Priemonės tikslas – prisidėti prie Veiksmų programoje numatytų socialinių ir ekonominių pokyčių ir Komunikacijos strategijoje išskirtų prioritetinių komunikacijos krypčių įgyvendinimo.
7. Remiamos šios informavimo ir komunikacijos veiklos (toliau – remiamos veiklos), kurių uždavinys – skatinti gyventojus domėtis ES investicijų skatinamais socialiniais ir ekonominiais pokyčiais, iš ES struktūrinių fondų lėšų bendrai finansuojamų projektų įgyvendinimu, jų rezultatais ir teikiama nauda regionui bei šaliai, o gyventojus jaustis aktyvios Europos bendruomenės dalimi, bei sudaryti prielaidas didesniam pasitikėjimui ES struktūrinių fondų administravimo sistemos efektyvumu ir skaidrumu**:**

9.1. renginio (-ių) organizavimas;

9.2. vaizdo klipo (-ų) (trumpų filmuotų, turinčių siužetą kūrinėlių), laidos (-ų), kaip suprantama pagal Lietuvos Respublikos visuomenės informavimo įstatymą, siužeto (-ų) (priežasčių ir pasekmių ryšiais susietų įvykių visumos, epizodų sekos) kūrimas ir platinimas internete, socialiniuose tinkluose, viešuosiuose ekranuose (ne televizijoje);

9.3. laidos (-ų), siužeto (-ų), reportažo (-ų) (operatyvios informacijos spaudai, radijui, televizijai, kino kronikai apie dienos įvykius, kurių stebėtojas arba dalyvis yra pats autorius) kūrimas ir transliavimas radijuje;

9.4. laidos (-ų), siužeto (-ų), reportažo (-ų) kūrimas ir transliavimas televizijoje.

1. Remiamų veiklų tikslas – suteikti aktualią ir savalaikę informaciją pareiškėjų tikslinėms grupėms arba atstovaujamiems nariams, visuomenei apie ES investicijų teikiamas galimybes, skatinamus socialinius ir ekonominius pokyčius.
2. Pagal remiamas veiklas kvietimus teikti paraiškas numatoma paskelbti 2017 m. II ketvirtį ir 2018 m. II ketvirtį. Pirmame kvietime teikti paraiškas gali dalyvauti visi pareiškėjai ir partneriai, nurodyti Aprašo 12 punkte, išskyrus „Europe Direct“ informacijos centrus priimančias institucijas (Europos Komisijos atstovybės Lietuvoje konkurso būdu atrenkamos institucijos, su kuriomis „Europe Direct“ informacijos centrai derina veiklos planus, kuriuos kasmet tvirtina Europos Komisijos atstovybė). Antrajame kvietime teikti paraiškas gali dalyvauti visi pareiškėjai ir partneriai, nurodyti Aprašo 12 punkte.

# II SKYRIUS

# REIKALAVIMAI PAREIŠKĖJAMS IR PARTNERIAMS

1. Pagal Aprašą galimi pareiškėjai ir partneriai yra nevyriausybinės organizacijos, „Europe Direct“ informacijos centrus priimančios institucijos, asociacijos, prekybos, pramonės ir amatų rūmai.
2. Pareiškėjais gali būti tik juridiniai asmenys. Pareiškėjais negali būti juridinių asmenų filialai arba atstovybės.
3. Vienas pareiškėjas per vieną kvietimą teikti paraiškas gali pateikti tik vieną paraišką.
4. Partnerio (-ių) įtraukimas į projektą turi būti pagrįstas paraiškoje. Prie paraiškos turi būti pridedama jungtinės veiklos (partnerystės) sutarties, kurioje nustatytos šalių prievolės ir atsakomybė, pareiškėjo ir partnerio (-ių) įsipareigojimai dėl rodiklių pasiekimo, kopija.
5. Partneriui (-iams) keliami tie patys reikalavimai kaip ir pareiškėjui. Atsakomybė už projekto įgyvendinimą tenka pareiškėjui.

# III SKYRIUS

# PROJEKTAMS TAIKOMI REIKALAVIMAI

1. Projektas turi atitikti Projektų taisyklių 10 skirsnyje nustatytus bendruosius reikalavimus.
2. Projektas turi atitikti šiuos specialiuosius projektų atrankos kriterijus, patvirtintus Veiksmų programos stebėsenos komiteto 2016 m. lapkričio 10 d. posėdyje (protokolas Nr. 44P-19.1 (21)):

18.1. projektu, kurį įgyvendinant numatoma vykdyti remiamas veiklas, turi būti prisidedama prie Komunikacijos strategijos įgyvendinimo ir siekiama bent vieno iš šių prioritetinės komunikacijos krypties „Lietuva, kurią kuriame ES investicijomis“ tikslų (šis kriterijus taikomas paraiškos vertinimo ir projekto įgyvendinimo metu):

18.1.1. skatinti gyventojus domėtis įgyvendinamais ES investicijų projektais, jų teikiama nauda regionui ar šaliai (kvietimas veikti);

18.1.2. formuoti nuostatą, kad ES investicijos padeda siekti teigiamų socialinių ir ekonominių pokyčių tam tikrose srityse ir prisideda prie gyventojų gyvenimo kokybės gerinimo (nuostatų keitimas);

18.1.3. skatinti gyventojus jaustis aktyvios Europos bendruomenės dalimi (nuostatų keitimas).

18.2. projektas atitinka pareiškėjo ir partnerio veiklos sritį ir veiklos tikslus (vertinimas atliekamas pagal paraiškoje pateiktą informaciją, pareiškėjo ir partnerio įstatus arba jam prilyginamą dokumentą).

1. Projektų atranka vykdoma vadovaujantis prioritetiniais projektų atrankos kriterijais, nurodytais Aprašo 2 priede. Už atitiktį šiems prioritetiniams projektų atrankos kriterijams projektams skiriami balai.
2. Jei projekto naudos ir kokybės vertinimo metu projektui suteikiama mažiau kaip 46 balai arba projektas nesurenka minimalaus balų skaičiaus pagal kiekvieną Aprašo 2 priede nurodytą projektų atrankos kriterijų (kai taikoma), paraiška atmetama.
3. Jei paraiškų vertinimo metu paraiškos surenka vienodą balų skaičių ir jų suma viršija kvietimui skirtas lėšas, pirmenybė teikiama paraiškoms, kurios pateiktos anksčiau ir patenka į kvietimui skirtų lėšų apimtis.
4. Teikiamų pagal Aprašą projektų veiklų įgyvendinimo trukmė turi būti ne ilgesnė kaip 12 mėnesių nuo projekto sutarties pasirašymo dienos.
5. Tam tikrais atvejais dėl objektyvių priežasčių, kurių projekto vykdytojas negalėjo numatyti paraiškos pateikimo ir vertinimo metu, projekto veiklų įgyvendinimo laikotarpis gali būti pratęstas 6 mėnesiams Projektų taisyklių nustatyta tvarka ir nepažeidžiant Projektų taisyklių 213.1 ir 213.5 papunkčiuose nustatytų terminų.
6. Projekto veiklos turi būti vykdomos Lietuvos Respublikoje.
7. Projektu siekiama priemonės įgyvendinimo stebėsenos rodiklių:

25.1. P.N.202 „Įgyvendintų informavimo ir komunikacijos projektų skaičius“. Įgyvendinant projektą šio rodiklio minimali siektina reikšmė yra 1;

25.2. R.S.411 „Dalis gyventojų, teigiančių, kad ES investicijos padeda siekti teigiamų socialinių ir ekonominių pokyčių šalyje ir prisideda prie gyventojų gyvenimo kokybės gerinimo“. Šio rodiklio siektina reikšmė – 60 procentų.

1. Aprašo 25.1 papunktyje nurodyto priemonės įgyvendinimo stebėsenos rodiklio skaičiavimui taikomas Lietuvos Respublikos finansų ministerijos administruojamų 2014–2020 metų Europos Sąjungos fondų investicijų veiksmų programos techninės paramos prioritetų įgyvendinimo priemonių nacionalinių stebėsenos rodiklių skaičiavimo aprašas, patvirtintas Lietuvos Respublikos finansų ministro 2014 m. lapkričio 21 d. įsakymu Nr. 1K-383 „Dėl 2014–2020 metų Europos Sąjungos fondų investicijų veiksmų programos techninės paramos prioritetų įgyvendinimo priemonių įgyvendinimo plano ir Lietuvos Respublikos finansų ministerijos administruojamų 2014–2020 metų Europos Sąjungos fondų investicijų veiksmų programos techninės paramos prioritetų įgyvendinimo priemonių nacionalinių stebėsenos rodiklių skaičiavimo aprašo patvirtinimo“.
2. Aprašo 25.2 papunktyje nurodyto priemonės įgyvendinimo stebėsenos rodiklio skaičiavimui taikomas 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašas, patvirtintas Lietuvos Respublikos finansų ministro 2014 m. gruodžio 30 d. įsakymu Nr. 1K-499 „Dėl 2014–2020 metų Europos Sąjungos fondų investicijų veiksmų programos stebėsenos rodiklių skaičiavimo aprašo patvirtinimo“.
3. Projekto parengtumui taikomas šis reikalavimas: iki paraiškos pateikimo pareiškėjas su partneriu (-iais) turi būti sudaręs partnerystės sutartį, jei projektas bus vykdomas su partneriu (-iais).
4. Projektas negali neigiamai veikti šių principų įgyvendinimo: moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos.
5. Neturi būti projekto veiklų, kurios turėtų neigiamą poveikį darnaus vystymosi principo, kaip jis suprantamas pagal 2013 m. gruodžio 17 d. Europos Parlamento ir Tarybos reglamento (ES) Nr. 1303/2013, kuriuo nustatomos Europos regioninės plėtros fondui, Europos socialiniam fondui, Sanglaudos fondui, Europos žemės ūkio fondui kaimo plėtrai ir Europos jūros reikalų ir žuvininkystės fondui bendros nuostatos ir Europos regioninės plėtros fondui, Europos socialiniam fondui, Sanglaudos fondui ir Europos jūros reikalų ir žuvininkystės fondui taikytinos bendrosios nuostatos ir panaikinamas Tarybos reglamentas (EB) Nr. 1083/2006 (OL 2013 L 347, p. 342), 8 straipsnį, įgyvendinimui.
6. Pagal Aprašą valstybės pagalba, kaip ji apibrėžta Sutarties dėl Europos Sąjungos veikimo (OL 2010 C 83, p. 47) 107 straipsnyje, ir *de minimis* pagalba, kuri atitinka 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo *de minimis* pagalbai (OL 2013 L 352, p. 1) nuostatas, neteikiama.
7. Projektas ir projekto remiamos veiklos negali būti finansuotos ar finansuojamos iš kitų Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (ar) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų ir kurioms apmokėti skyrus ES struktūrinių fondų lėšų jos būtų pripažintos tinkamomis finansuoti ir (arba) apmokėtos daugiau nei vieną kartą.
8. Projektui netaikomi investicijų tęstinumo ir ataskaitų po projekto finansavimo pabaigos teikimo reikalavimai.

# IV SKYRIUS

# TINKAMŲ FINANSUOTI PROJEKTO IŠLAIDŲ FINANSAVIMO REIKALAVIMAI

1. Projekto išlaidos turi atitikti Projektų taisyklių VI skyriuje ir Rekomendacijose dėl projektų išlaidų atitikties ES struktūrinių fondų reikalavimams išdėstytus projekto išlaidoms taikomus reikalavimus.
2. Tinkamos finansuoti projekto išlaidos yra tos, kurios patirtos ir apmokėtos nuo projekto veiklų įgyvendinimo pradžios iki projekto veiklų įgyvendinimo pabaigos, bet ne vėliau kaip iki 2023 m. spalio 1 d. Jei projekto veiklos pradedamos įgyvendinti iki dotacijos sutarties įsigaliojimo dienos, tokios projekto išlaidos yra netinkamos finansuoti.
3. Didžiausia galima projektui skirti tinkamų finansuoti išlaidų finansavimo lėšų suma yra:

36.1. 20 000 eurų (dvidešimt tūkstančių eurų*)*, jei projektas skirtas vienai ar daugiau savivaldybių, tačiau ne visoms;

36.2. 30 000 eurų (trisdešimt tūkstančių eurų), jei projektas apima visas savivaldybes ir įgyvendinamas nacionaliniu mastu.

1. Didžiausia galima projekto finansuojamoji dalis sudaro 95 procentus visų tinkamų finansuoti projekto išlaidų. Pareiškėjas privalo savo ir (ar) partnerio (-ių) nuosavomis lėšomis (toliau – pareiškėjo lėšos) ir (arba) nepiniginiu įnašu prisidėti prie projekto finansavimo ne mažiau nei 5 proc. visų tinkamų finansuoti projekto išlaidų.
2. Nepiniginiu projekto vykdytojo ar partnerio (-ių) įnašu gali būti laikoma savanoriška veikla, jeigu galima įrodyti dirbtą laiką (pvz., sutartimi, darbo laiko apskaitos dokumentu ar kitu panašaus pobūdžio dokumentu), o įnašas apskaičiuojamas taikant Lietuvos Respublikos teisės aktų nustatytą minimalųjį darbo užmokestį. Su savanoriais turi būti sudaromos rašytinės savanoriškos veiklos sutartys, o jų dirbtas laikas rodomas laisvos formos darbo laiko apskaitos dokumentuose (laikaraščiuose), kuriuose turi būti pažymėtos savanorio dirbtos dienos, dirbtų valandų per dieną skaičius ir trumpai aprašyta vykdyta veikla (funkcijos). Šie dokumentai (laikaraščiai) turi būti pasirašyti savanorio ir patvirtinti projekto vykdytojo ar partnerio vadovo arba jo įgalioto asmens. Įnašas savanoriška veikla įvertinamas piniginiu ekvivalentu atsižvelgiant į visas darbo užmokesčio ir susijusių darbdavio mokesčių išlaidas, kurias projekto vykdytojas ar partneris patirtų sudarydamas su darbuotoju savanoriu darbo sutartį dėl analogiško darbo.
3. Pareiškėjas savo iniciatyva ir savo lėšomis gali prisidėti prie projekto įgyvendinimo didesne, nei reikalaujama, lėšų suma.
4. Projekto tinkamų finansuoti išlaidų dalis, kuri nepadengiama projektui skiriamomis finansavimo lėšomis, turi būti finansuojama iš pareiškėjo lėšų.
5. Tinkamų arba netinkamų finansuoti išlaidų kategorijos yra šios:

|  |  |  |
| --- | --- | --- |
| Eil. Nr. | Išlaidų kategorijos pavadinimas | Reikalavimai ir paaiškinimai |
| 1. | Žemė | Netinkama finansuoti. |
| 2. | Nekilnojamasis turtas | Netinkama finansuoti. |
| 3. | Statyba, rekonstravimas, remontas ir kiti darbai | Netinkama finansuoti. |
| 4. | Įranga, įrenginiai ir kitas turtas | Netinkama finansuoti. |
| 5. | Projekto vykdymas | Tinkamos finansuoti projekto tiesioginių veiklų vykdymo (projektą vykdančio personalo darbo užmokesčio, projekto veiklose dalyvaujančių asmenų darbo užmokesčio, projekto veikloms vykdyti naudojamo transporto, kitų priemonių nuomos, prekių ir paslaugų, būtinų veikloms įgyvendinti, įsigijimo ir kitos išlaidos) išlaidos, susijusios su remiamomis veiklomis. |
| 6. | Informavimas apie projektą | Netinkama finansuoti. |
| 7. | Netiesioginės išlaidos ir kitos išlaidos pagal fiksuotąją projekto išlaidų normą | Netiesioginėms (projekto administravimo ir susijusioms) išlaidoms taikoma fiksuotoji projekto išlaidų norma. Šios išlaidos gali sudaryti ne daugiau nei 10 proc. tinkamų finansuoti išlaidų. |

**Pastaba.** Paraiškos formos projekto biudžeto lentelė pildoma vadovaujantis instrukcija „Projekto biudžeto formos pildymas“, pateikta Rekomendacijose dėl projektų išlaidų atitikties ES struktūrinių fondų reikalavimams.

1. Aprašo 41 punkto lentelės 5 punkte nurodytos tinkamos finansuoti projekto išlaidos apmokamos taikant fiksuotąją (-ąsias) sumą (-as).
2. Projekto tinkamų finansuoti išlaidų suma (-os) nustatoma (-os) kiekvienam projektui individualiai tinkamumo finansuoti vertinimo metu vadovaujantis pareiškėjo pateiktais duomenimis, kurie yra patikimi ir gali būti patikrinami, arba projekto biudžetu atsižvelgiant į projekto išlaidų pagrįstumą.
3. Taikant fiksuotąją (-ąsias) sumą (-as) privaloma įsitikinti, kad šios išlaidos nebus vienintelės projekto išlaidos ir visa paslauga (remiama veikla) nebus įsigyjama vykdant pirkimą.
4. Išlaidos, apmokamos taikant fiksuotąją (-ąsias) sumą (-as), fiksuotąją normą, turi atitikti šias nuostatas:
   1. pagal fiksuotąją (-ąsias) sumą (-as), fiksuotąją normą apmokamos projekto išlaidos turi atitikti Projektų taisyklių 35 skirsnio nuostatas;
   2. projekto išlaidos, kurias numatyta apmokėti taikant fiksuotąją (-ąsias) sumą (-as), apmokamos atsižvelgiant į dotacijos sutartyje nustatytą fiksuotąją (-ąsias) sumą (-as) ir dotacijos sutartyje nurodytus projekto vykdytojo pateiktus dokumentus, kuriais įrodomas pasiektas rezultatas.
5. Paraiškos parengimo išlaidos yra netinkamos finansuoti.
6. Pagal Aprašą kryžminis finansavimas netaikomas.
7. Norėdamas, kad išlaidos būtų apmokėtos pagal skirtą dotaciją, projekto vykdytojas teikia įgyvendinančiajai institucijai Projektų taisyklių 6 priede nustatytos formos mokėjimo prašymą (-us).

**V SKYRIUS**

**PARAIŠKŲ RENGIMAS, PAREIŠKĖJŲ INFORMAVIMAS, KONSULTAVIMAS, PARAIŠKŲ TEIKIMAS IR VERTINIMAS**

1. Siekdamas gauti finansavimą pareiškėjas turi užpildyti Paraiškos formą (Aprašo 3 priedas). Iš dalies užpildyta Paraiškos forma PDF formatu skelbiama ES struktūrinių fondų svetainės [www.esinvesticijos.lt](http://www.esinvesticijos.lt) skiltyje „Finansavimas“ prie paskelbto kvietimo teikti paraiškas nuorodos „Susiję dokumentai“.
2. Pareiškėjas iki kvietimo teikti paraiškas skelbime nustatyto termino paskutinės dienos paraišką pateikia per iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS), o jei nėra įdiegtos DMS funkcinės galimybės, – įgyvendinančiajai institucijai raštu Projektų taisyklių 12 skirsnyje nustatyta tvarka.
3. Jeigu nėra techninės galimybės pateikti paraišką vadovaujantis Aprašo 50 punktu, ji gali būti teikiama vienu iš šių būdų:
   1. Įgyvendinančiajai institucijai teikiama ranka pasirašyta popierinė paraiška ir jos priedai (kartu pateikiant į elektroninę laikmeną įrašytą paraišką ir priedus). Paraiškos originalo ir elektroninės versijos turinys turi būti identiškas. Nustačius, kad paraiškos elektroninės versijos turinys neatitinka originalo, vadovaujamasi paraiškos originale nurodyta informacija. Paraiška gali būti pateikta registruotu laišku, per pašto kurjerį arba įteikta asmeniškai kvietime nurodytu adresu.
   2. Įgyvendinančiajai institucijai kvietime nurodytu elektroninio pašto adresu siunčiamas elektroninis paraiškos ir jos priedų dokumentas, pasirašytas saugiu kvalifikuotu elektroniniu parašu.
4. Jei paraiškos teikiamos per DMS, pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.
5. Jei laikinai nėra užtikrintos DMS funkcinės galimybės ir dėl to pareiškėjai negali pateikti paraiškos ar jos priedų paskutinę paraiškų pateikimo termino dieną, įgyvendinančioji institucija paraiškų pateikimo terminą pratęsia 7 dienų laikotarpiui ir (arba) sudaro galimybę paraiškas ar jų priedus pateikti kitu būdu bei apie taipaskelbia Projektų taisyklių 82 punkte nustatyta tvarka*.*
6. Kartu su paraiška pareiškėjas turi pateikti šiuos paraiškos priedus:
   1. partnerio (-ių) deklaraciją (-as), jei projektą numatyta įgyvendinti kartu su partneriu (-iais) (Partnerio deklaracijos forma įtraukta į pildomą Paraiškos formą);
   2. jungtinės veiklos (partnerystės) sutarties patvirtintą kopiją, jei projektą numatyta įgyvendinti kartu su partneriu (-iais);
   3. dokumentus, kuriais įrodomas projekto biudžeto pagrįstumas (tiekėjų komerciniai pasiūlymai, rinkoje galiojančias kainas pagrindžiantys dokumentai ir kt.);
   4. dokumentus, kuriais įrodomas disponavimas lėšomis, reikalingomis pareiškėjo nuosavam finansiniam indėliui į projektą, arba jų gavimas (pareiškėjo įnašas), ir (arba) savanoriškos veiklos sutartis;
   5. pareiškėjo ir partnerio (-ių) įstatus arba jiems prilyginamo dokumento kopiją;
   6. įgaliojimą pasirašyti paraišką, jei paraišką pasirašo ne pareiškėjo vadovas;
   7. trumpus pareiškėjo su projekto įgyvendinimu susijusios patirties aprašymus, kad būtų įvertinti Aprašo 2 priede nustatyti 4 ir 5 prioritetiniai atrankos kriterijai (Aprašo 4 priedas)*.*
7. Pareiškėjai informuojami ir konsultuojami Projektų taisyklių 5 skirsnyje nustatyta tvarka. Informacija apie konkrečius įgyvendinančiosios institucijos konsultuojančius asmenis ir jų kontaktus bus nurodyta kvietimo teikti paraiškas skelbime, paskelbtame pagal Aprašą ES struktūrinių fondų svetainėje [www.esinvesticijos.lt](http://www.esinvesticijos.lt)*.*
8. Įgyvendinančioji institucija atlieka projekto tinkamumo finansuoti vertinimą Projektų taisyklių 14 ir 15 skirsniuose nustatyta tvarka pagal Aprašo 1 priede nustatytus reikalavimus, taip pat projekto naudos ir kokybės vertinimą Projektų taisyklių 14 ir 16 skirsniuose nustatyta tvarka pagal Aprašo 2 priede nustatytus reikalavimus.
9. Paraiškos vertinimo metu įgyvendinančioji institucija gali paprašyti pareiškėjo pateikti trūkstamą informaciją ir (arba) dokumentus. Pareiškėjas privalo pateikti šią informaciją ir (arba) dokumentus per įgyvendinančiosios institucijos nustatytą terminą.
10. Paraiškos vertinamos ne ilgiau kaip 90 dienų nuo kvietimo teikti paraiškas skelbime nurodytos paskutinės paraiškų pateikimo dienos.
11. Nepavykus paraiškų įvertinti per nustatytą terminą, kai gaunama paraiškų, kurių suma didesnė nei kvietimui teikti paraiškas skirta lėšų suma, vertinimo terminas gali būti pratęstas įgyvendinančiosios institucijos sprendimu. Apie naują paraiškų vertinimo terminą Projektų taisyklių 127 punkte nustatyta tvarka įgyvendinančioji institucija informuoja pareiškėjus raštu, vadovaudamasi Projektų taisyklių 13 punktu (jeigu įdiegtos funkcinės galimybės, informuoja per DMS), taip pat vadovaujančiąją instituciją raštu, vadovaudamasi Projektų taisyklių 9 punktu (jeigu įdiegtos funkcinės galimybės, – per 2014–2020 metų Europos Sąjungos struktūrinių fondų posistemį SFMIS2014), nurodydama termino pratęsimo priežastis.
12. Paraiška atmetama dėl priežasčių, nurodytų Projektų taisyklių III skyriaus 14–16 skirsniuose. Apie paraiškos atmetimą pareiškėjas informuojamas raštu (jeigu įdiegtos funkcinės galimybės, – per DMS) per 3 darbo dienas nuo sprendimo dėl paraiškos atmetimo priėmimo dienos.
13. Pareiškėjas sprendimą dėl paraiškos atmetimo gali apskųsti Projektų taisyklių 43 skirsnyje nustatyta tvarka.
14. Paraiškų baigiamąjį vertinimo aptarimą organizuoja ir Paraiškų baigiamojo vertinimo aptarimo grupės sudėtį tvirtina įgyvendinančioji institucija Projektų taisyklių 146 punkte nustatyta tvarka. Paraiškų vertinimo aptarimo grupės veiklos principai nustatomi grupės sudėtį patvirtinančiame dokumente arba šios grupės darbo reglamente.
15. Baigusi paraiškų vertinimą, įgyvendinančioji institucija sudaro dotacijų sutartis (Projektų taisyklių 9 priedas) su atrinktais pareiškėjais.
16. Per 14 dienų nuo paraiškų vertinimo ir atrankos pabaigos įgyvendinančioji institucija ES struktūrinių fondų svetainėje [www.esinvesticijos.lt](http://www.esinvesticijos.lt) paskelbia sąrašą pareiškėjų, kurių projektai nebuvo atrinkti finansuoti, ir apie tai raštu arba per DMS (jei atitinkamos DMS funkcinės galimybės yra įdiegtos)informuoja pareiškėjus.
17. Įgyvendinančioji institucija parengia ir pateikia pareiškėjui dotacijos sutarties projektą ir nurodo pasiūlymo pasirašyti dotacijos sutartį galiojimo terminą. Pareiškėjui per įgyvendinančiosios institucijos nustatytą pasiūlymo galiojimo terminą nepasirašius dotacijos sutarties, pasiūlymas pasirašyti dotacijos sutartį netenka galios. Pareiškėjas turi teisę kreiptis į įgyvendinančiąją instituciją su prašymu dėl objektyvių priežasčių, nepriklausančių nuo pareiškėjo, pakeisti dotacijos sutarties pasirašymo terminą.
18. Dotacijos sutarties originalas gali būti rengiamas ir teikiamas pareiškėjui:
    1. kaip pasirašytas popierinis dokumentas arba
    2. kaip elektroninis dokumentas, pasirašytas elektroniniu parašu, priklausomai nuo to, kokią šio dokumento formą pasirenka pareiškėjas.

**VI SKYRIUS**

**PROJEKTŲ ĮGYVENDINIMO REIKALAVIMAI**

1. Projektas įgyvendinamas pagal dotacijos sutartyje, Apraše ir Projektų taisyklėse nustatytus reikalavimus.
2. Projekto vykdytojas privalo informuoti apie įgyvendinamą ar įgyvendintą projektą Projektų taisyklių VII skyriaus 37 skirsnyje nustatyta tvarka pasirinkdamas projekto veiklos apimčiai proporcingus informavimo apie projektą veiksmus:
   1. įgyvendinant veiklas turi būti naudojamas ES 2014–2020 metų struktūrinių fondų ženklas, kurio pavyzdys skelbiamas ES struktūrinių fondų svetainėje [www.esinvesticijos.lt](http://www.esinvesticijos.lt), ir pateikiama nuoroda į Europos socialinį fondą, kurio lėšomis bendrai finansuojamas projektas;
   2. interneto svetainėje (jei projekto vykdytojas tokią turi) turi būti paskelbta informacija apie įgyvendinamą projektą, apibūdinti jo tikslai, rezultatai ir informuojama apie finansavimą iš Europos socialinio fondo lėšų;
   3. projekto įgyvendinimo pradžioje turi būti pakabinamas bent vienas plakatas (ne mažesnis kaip A3 formato), kuriame turi būti pateikta informacija apie įgyvendinamą projektą ir finansavimą iš Europos socialinio fondo.
3. Visi su projekto įgyvendinimu susiję dokumentai turi būti saugomi Projektų taisyklių VII skyriaus 42 skirsnyje nustatyta tvarka.
4. Projekto patikros vietose nevykdomos.

# VII SKYRIUS

# APRAŠO KEITIMO TVARKA

1. Aprašo keitimo tvarka nustatyta Projektų taisyklių 11 skirsnyje.
2. Jei Aprašas keičiamas jau atrinkus projektus, šie pakeitimai, nepažeidžiant lygiateisiškumo principo, taikomi ir įgyvendinamiems projektams Projektų taisyklių 91 punkte nustatytais atvejais.